Դեբորա Վոլդմանը ծնվել է Սան Պաուլու քաղաքում (Բրազիլիա): Այնուհետեւ ընտանիքի հետ տեղափոխվել է Իսրայել, որտեղ ապրել է մինչեւ 14 տարեկանը: Դրանից հետո տեղափոխվել է Բուենոս Այրես, որտեղ սովորել է «Universidad Católica Argentina»-ում: Նա կրթական հաստատության պատմության մեջ միակ ուսանողն է, ով երկու ոսկե մեդալի է արժանացել նվագախմբային դիրիժորության եւ կոմպոզիցիայի ասպարեզներում: 2002-ին մեկնել է Ֆրանսիա՝ կատարելագործելու հմտությունները: Մինչ օրս ապրում է այնտեղ, գործունեություն ծավալում ամբողջ աշխարհում: